Document ID: 32007R0078

KOMISIJAS REGULA (EK) Nr. 78/2007
(2007. gada 26. janvāris)
par rīsu ievešanas atļauju izsniegšanu atbilstoši pieteikumiem, kas 2007. gada 1.-17. janvārī iesniegti saskaņā ar tarifa kvotām, kuras atvērtas ar Regulu (EK) Nr. 327/98
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 327/98 (3) atvēra konkrētas tarifa kvotas rīsu un šķelto rīsu importam, kā arī paredzēja šo kvotu pārvaldību atkarībā no izcelsmes valsts un kvotas perioda saskaņā ar minētās regulas IX pielikumu.
(2)
Kvotām, kas paredzētas Regulas (EK) Nr. 327/98 1. panta 1. punkta a), b), c) un d) apakšpunktā, pirmais kvotas periods ir janvāris.
(3)
No paziņojuma, kas sniegts saskaņā ar Regulas (EK) Nr. 327/98 8. panta a) punktu, izriet, ka atbilstīgi minētās regulas 4. panta 1. punktam 2007. gada 1.-17. janvārī iesniegtajos pieteikumos par kvotu(-ām) ar numuru 09.4148, 09.4154, 09.4112, 09.4117, 09.4118, 09.4119 un 09.4166 norādītais daudzums pārsniedz pieejamo daudzumu. Tāpēc ievešanas atļaujas par pieprasītajiem daudzumiem jāizsniedz, piemērojot piešķīruma koeficientu.
(4)
Jānosaka arī kopējie daudzumi, kas būs pieejami nākamajā kvotas periodā,
IR PIEŅĒMUSI ŠO REGULU.
1. pants
1. Izsniedzot rīsu ievešanas atļaujas atbilstoši pieteikumiem, kas 2007. gada 1.-17. janvārī iesniegti par Regulā (EK) Nr. 327/98 minētajām kvotām ar numuru 09.4127, 09.4128, 09.4148, 09.4149, 09.4150, 09.4152, 09.4153, 09.4154, 09.4112, 09.4116, 09.4117, 09.4118, 09.4119 un 09.4166, pieprasītajiem daudzumiem piemēro šīs regulas pielikumā noteiktos piešķīruma koeficientus.
2. Nākamajā kvotas periodā pieejamie kopējie daudzumi ir noteikti pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 26. janvārī

Labels: 3
17
5